ΓΡΑΠΤΗ ΕΡΩΤΗΣΗ E-2418/02

υποβολή: Caroline Jackson (PPE-DE) προς την Επιτροπή

(14 Αυγούστου 2002)

Θέμα: Εφαρμογή από τις ολλανδικές αρχές της ευρωπαϊκής νομοθεσίας για την επισήμανση των προϊόντων στην ετικέτα συσκευασίας

Είναι ικανοποιημένη η Επιτροπή από το γεγονός ότι οι ολλανδικές αρχές λαμβάνουν τα δέοντα μέτρα προκειμένου να εξασφαλίσουν ότι τα στήθη κοτόπουλου με προσθήκη ύδατος, ή τα στήθη κοτόπουλου με προσθήκη ύδατος και προσθήκη ζωϊκών ή φυτικών προϊόντων, τα οποία εξάγονται στο Ηνωμένο Βασίλειο, θα φέρουν στη συσκευασία το σωστό χαρακτηρισμό ώστε να ανταποκρίνονται στην ευρωπαϊκή νομοθεσία για την επισήμανση προϊόντων·

Απάντηση του κ. Byrne εξ ονόματος της Επιτροπής

(9 Οκτωβρίου 2002)

Η Επιτροπή ενημερώθηκε από την ιρλανδική αρχή ασφάλειας τροφίμων το Μάιο του 2002 ότι προϊόντα που επισημαίνονται ως φιλέτα κοτόπουλου, τα οποία είχαν παρασκευαστεί στις Κάτω Χώρες και τα οποία διαθέτονταν στην αγορά στην Ιρλανδία, δεν πληρούσαν τις κοινοτικές απαιτήσεις από διάφορες απόψεις.

Στις 7 Ιουνίου 2002, η Επιτροπή έγραψε στα αρμόδιαπουργεία των Κάτω Χωρών, ζητώντας την άμεσηιοθέτηση όλων των απαραίτητων μέτρων ώστε να εξασφαλιστεί ότι τα εν λόγω προϊόντα πληρούν όλες τις κοινοτικές απαιτήσεις. Σε μεταγενέστερη συνεδρίαση της μόνιμης επιτροπής για την τροφική αλυσίδα και τηνγεία των ζώων, οι αρχές των Κάτω Χωρών ενημέρωσαν την Επιτροπή και τα κράτη μέλη σχετικά με τα μέτρα, τα οποίαιοθετήθηκαν κατά συνέπεια.

1. Η Επιτροπή θεωρεί ότι η επισήμανση των προϊόντων αυτών αποτελούσε σαφώς παράβαση της κοινοτικής νομοθεσίας για την επισήμανση των τροφίμων(1).

Τα προϊόντα φιλέτου κοτόπουλου είχαν παρασκευαστεί με την προσθήκη πρωτεϊνών, νερού και άλλων συστατικών και επομένως δεν μπορούσαν να ονομάζονται φιλέτα κοτόπουλου, καθώς η ονομασία αυτή προορίζεται μόνο για το νωπό κρέας πουλερικών(2). Επιπλέον, οι προστεθείσες πρωτεΐνες, το προστεθέν νερό και το περιεχόμενο σε κρέας δεν αναγράφονταν πάντα ή η επισήμανση ήταν λανθασμένη.

Η προσθήκη πρωτεϊνών (συμπεριλαμβανομένων πρωτεϊνών βοοειδών και χοίρων) στο νωπό κρέας πουλερικών με σκοπό την παρασκευή ενός παρασκευάσματος κρέατος, δεν απαγορεύεται από την κοινοτική νομοθεσία,πό τον όρο ότι:

- Δενπάρχουν νομικές απαιτήσεις που να εξαιρούν ρητά τη χρήση τους από αυτή την κατηγορία προϊόντων·

- Οι προστεθείσες πρωτεΐνες είναι κατάλληλες για ανθρώπινη κατανάλωση·

- Οι πρωτεΐνες επισημαίνονται σύμφωνα με τις διατάξεις για την επισήμανση των συστατικών.

Η Επιτροπή θεωρεί ότι το ζήτημα των φιλέτων κοτόπουλου αποτελεί κυρίως παράβαση της νομοθεσίας για την επισήμανση των τροφίμων. Επομένως, αφορά την εφαρμογή και τον έλεγχο τηςφιστάμενης κοινοτικής νομοθεσίας. Οι αρχές των Κάτω Χωρών δεσμεύτηκαν να λάβουν τα απαραίτητα μέτρα για να εξασφαλίσουν την τήρηση των παραπάνω όρων και ναποβάλλουν εκθέσεις τακτικά στην Επιτροπή και στα άλλα κράτη μέλη σχετικά με τα αποτελέσματα των μέτρων αυτών.

2. Παρακολούθηση των μέτρων που έλαβαν οι αρχές των Κάτω Χωρών.

Στην απάντησή τους της 12ης Ιουλίου 2002, οι αρχές των Κάτω Χωρών ενημέρωσαν την Επιτροπή σχετικά με τα μέτρα πουιοθέτησαν, κατόπιν επιθεωρήσεων και ανάλυσης των εν λόγω προϊόντων.

Τα μέτρα που αφορούν την επισήμανση, ιδίως το όνομα του προϊόντος, ο κατάλογος των συστατικών και το περιεχόμενο σε κρέας, φαίνονται ικανά να παρέχουν στους καταναλωτές επαρκείς πληροφορίες σχετικά με την πραγματική φύση και τη σύσταση των προϊόντων αυτών. Οι αρχές των Κάτω Χωρών διεξάγουν επίσης περιοδικά επίσημους ελέγχους της καταλληλότητας και της ασφάλειας των φιλέτων κοτόπουλου που παρασκευάζονται από τις εν λόγω επιχειρήσεις των Κάτω Χωρών και έχουν δεσμευτεί ναποβάλουν έκθεση σχετικά με τα αποτελέσματά τους.

Η Επιτροπή θα παρακολουθήσει την αποτελεσματικότητα των μέτρων που ελήφθησαν και θα επανεξετάσει την κατάσταση στο πλαίσιο των αρμόδιων επιτροπών.

(1) Οδηγία 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων, ΕΕ L 109 της 6.5.2000.

(2) Κανονισμός (ΕΟΚ) αριθ. 1906/90 του Συμβουλίου της 26ης Ιουνίου 1990 σχετικά με ορισμένους κανόνες εμπορίας για το κρέας πουλερικών, ΕΕ L 173 της 6.7.1990 και κανονισμός (ΕΟΚ) αριθ. 1538/91 της Επιτροπής της 5ης Ιουνίου 1991 για τον καθορισμό λεπτομερών κανόνων ενόψει της εφαρμογής του κανονισμού (ΕΟΚ) αριθ. 1906/90, ΕΕ L 143 της 7.6.1991.